**பலவான்** (Palawan) என்பது பிலிப்பீன்சில் உள்ள பலவான் மாகாணத்தின் மிகப்பெரிய தீவாகவும், நாட்டின் ஐந்தாவது பெரிய தீவாகவும் இருக்கிறது. இந்தத் தீவின் வடமேற்கு கடற்கரை தென் சீனக் கடலிலும், தென்கிழக்கு கடற்கரை சுலு கடலின் வடக்கு எல்லையின் ஒரு பகுதியாகவும் உள்ளது.  தீவின் சில பகுதி வளர்ச்சியடையாததாக கருதப்பட்டாலும், பெரும்பாலான பகுதி இன்னும் பாரம்பரியமாகவே உள்ளது. ஏராளமான வனவிலங்குகள், காடுகள், மலைகள், சில வெள்ளை மணல் கடற்கரைகள் போன்றவை பல சுற்றுலாப் பயணிகளை ஈர்க்கின்றன. அதே போல் சர்வதேச நிறுவனங்களும் வளர்ச்சி வாய்ப்புகளை எதிர்பார்க்கின்றன.

அழகான தீவு
----------

2016 ஆம் ஆண்டு நிலவரப்படி, பலவான் பிரதான தீவானது "உலகின் மிக அழகான தீவு" என மதிப்பிடப்பட்டுள்ளது. போட்டி பயண வெளியீடுகளான *கான்டே நாஸ்ட் டிராவலர்* மற்றும் *டிராவல் + லீஷர்* ஆகியவற்றின் வாசகர்களால் வாக்களிக்கப்பட்டது.   இது *காண்டே நாஸ்ட் டிராவலர்* விருதை வென்ற இரண்டாவது ஆண்டு, அதே போல் நான்கு ஆண்டுகளில் இரண்டாவது முறையாக *டிராவல் + லீஷரின்* முதலிடத்தை (2013) பெற்றுள்ளது.  

தீவின் வடக்கு முனையில் அமைந்துள்ள *எல் நிடோ*, தற்போது *கான்டே நாஸ்ட் டிராவலர்* வாசகர்களால் "உலகின் மிக அழகான கடற்கரை" என மதிப்பிடப்பட்டுள்ளது.  2007 ஆம் ஆண்டில், *நேஷனல் ஜியோகிராஃபிக் டிராவலர்*  பத்திரிகை பலவானை கிழக்கு மற்றும் தென்கிழக்கு ஆசியா பிராந்தியத்தில் சிறந்த தீவாக மதிப்பிட்டது,

பலவான் மாகாணத்தின் 23 நகராட்சிகளில் 1 நகரமும் 12 நகரங்களும் இந்த தீவில் உள்ளன. திருத்தங்களுக்கான பணியகத்தின் ஏழு இயக்க பிரிவுகளில் ஒன்றான இவாஹிக் சிறை மற்றும் தண்டனை பண்ணையும் இத்தீவில் அமைந்துள்ளது.

நிலவியல்
--------

தீவின் முழு நீளமும் ஒரு மலைத்தொடரை உருவாக்குகிறது. மந்தலிங்கஜன் மலையிலிருந்து இதன் உயரம் 2,086 மீட்டர் (6,844 அடி) உள்ளது. மற்ற குறிப்பிடத்தக்க சிகரங்கள் படாசாராவில் கான்டுங் மலைச்சிகரம் (1,788 மீட்டர் (5,866 அடி), நர்ராவில் விக்டோரியா சிகரம் (1,726 மீட்டர் (5,663 அடி).

### புவியியல்

 உலுகன் விரிகுடா, பலவான்

தாவரங்களும், விலங்கினங்களும்
----------------------------

 பலவான் பனைக் காடு
நாட்டின் பெரும்பாலான பகுதிகளைப் போலல்லாமல், பலவான் சுந்தலாந்தின் உயிர் புவியியல் பகுதியாக உள்ளது. போர்னியோவில் காணப்படும் விலங்கினங்கள் மற்றும் தாவரங்களுடன் இது தொடர்புடையது.  

### வரலாற்றுக்கு முந்தையது

நியூ இபாஜய் கிராமத்திற்கு அருகிலுள்ள இல்லே குகையில் மற்ற விலங்குகளின் எலும்புகளுடன் கல் கருவிகளின் கூட்டத்தின் மத்தியில் ஒரு புலியின் இரண்டு வெளிப்படையான விரலெம்புகள் கண்டுபிடிக்கப்பட்டன. மற்ற விலங்கு புதைபடிவங்கள் குரங்குகள், மான், தாடி பன்றிகள், சிறிய பாலூட்டிகள், பல்லிகள், பாம்புகள் மற்றும் ஆமைகள் எனக் கூறப்பட்டன. கல் கருவிகளில் இருந்து, எலும்புகள் வெட்டப்பட்டதற்கான சான்றுகள் மற்றும் நெருப்பைப் பயன்படுத்துதல் ஆகியவற்றைத் தவிர, ஆரம்பகால மனிதர்கள் எலும்புகளைக் குவித்து வத்திருந்தாகத் தெரிகிறது.

வரலாறு
------

ஏப்ரல் 2013 இல், சட்டவிரோதமாக வேட்டையாடப்பட்ட விலங்குகளை ஏற்றிய ஒரு மீன்பிடிக் கப்பல் பலவான் தீவின் கரையோரத்தில் தாக்குதலில் இருந்து தப்பி ஓடியது. 

2014 ஆம் ஆண்டில், ஆயுதப்படைத் தலைமைத் தளபதி *இம்மானுவேல் டி. பாடிஸ்டா*, அமெரிக்க கடற்படை ஆதரவுடன் சிப்பி விரிகுடாவை ஒரு கடற்படை தளமாக உருவாக்கலாம் என்று கூறினார்.

நூலியல்
-------

* Hogan, C. Michael (2011). Saundry, P.; Cleveland, C. J.. eds. *Sulu Sea*. Washington, D.C. USA: Encyclopedia of Earth. .

மேலும் காண்க
------------

* புவேர்ட்டோ பிரின்செசா நிலத்தடி ஆறு தேசியப் பூங்கா

குறிப்புகள்
-----------

1. ↑  C.Michael Hogan. 2011. *Sulu Sea*
2. ↑  Keenan, Jillian. "The Grim Reality Behind the Philippines' Economic Growth" (in en-US). *The Atlantic*. .
3. ↑  "Palawan, the Philippines: The Most Beautiful Island in the World". Conde Nast Traveller. 16 January 2016. Retrieved 16 September 2016
4. ↑  "The World's Best Islands".Travel + Leisure. 2016. Retrieved 16 September 2016
5. ↑  "Best Islands in the World: Readers Choice Awards 2015".Conde Nast Traveller. 10 October 2014. Retrieved 16 September 2016
6. ↑  "World's Best Islands 2013".Travel + Leisure. 2016. Retrieved 16 September 2016
7. ↑  "The 20 Most Beautiful Beaches in the World".
8. ↑  "Destinations Rated: Islands". The National Geographic. 2008.
9. ↑  *What is Sundaland?*, 11 June 2010 அன்று பார்க்கப்பட்டது
10. 1 2  Piper, P. J.; Ochoa, J.; Lewis, H.; Paz, V.; Ronquillo, W. P. (2008). "The first evidence for the past presence of the tiger *Panthera tigris* (L.) on the island of Palawan, Philippines: extinction in an island population". *Palaeogeography, Palaeoclimatology, Palaeoecology* **264** (1–2): 123–127. doi:10.1016/j.palaeo.2008.04.003. Bibcode: 2008PPP...264..123P.
11. ↑  "Poachers' boat hits coral reef". *3 News NZ*. April 17, 2013. . 
[*தொடர்பிழந்த இணைப்பு*]
12. ↑  Mogato, Manuel. "Philippines Offer US A Nearby Naval Base Amid Chinese Moves". *www.businessinsider.com* (Reuters). .

வெளி இணைப்புகள்
---------------